ปตท.คาดส่ง PTTOR เข้าตลาดหุ้นภายใน 1 ปี
ได้นำเสนอข้อมูลต่อรมว.พลังงานแล้ว นักวิเคราะห์คาด PTTOR ช่วยเพิ่มมูลค่าหุ้นให้ปตท. 3-5 บาทต่อหุ้น
28 ส.ค. 2562

ได้นำเสนอข้อมูลต่อรมว.พลังงานแล้ว นักวิเคราะห์คาด PTTOR ช่วยเพิ่มมูลค่าหุ้นให้ปตท. 3-5 บาทต่อหุ้น
นายชาญศิลป์ ตรีนุชกร ประธานเจ้าหน้าที่บริหารและกรรมการผู้จัดการใหญ่ บริษัท ปตท. (PTT) คาดว่าจะสามารถนำ บริษัท ปตท. น้ำมันและการค้าปลีก (PTTOR) เข้าจดทะเบียนเพื่อระดมทุนในตลาดหลักทรัพย์แห่งประเทศไทย (SET) ได้ภายใน 1 ปีนับจากนี้
โดยเบื้องต้นได้มีการเข้าพบเพื่อหารือและนำเสนอข้อมูลกับ รมว.พลังงานแล้ว ซึ่งมีความเข้าใจถึงแผนดังกล่าวเป็นอย่างดี ปัจจุบันบริษัทอยู่ระหว่างการเตรียมความพร้อมด้านบุคลากร แผนธุรกิจ และการลงทุน รวมถึงสัดส่วนการถือหุ้นของภาครัฐว่าจะออกมาในรูปแบบใด
อย่างไรก็ดี ขณะนี้ยังไม่สามารถระบุช่วงระยะเวลาการเข้าจดทะเบียนใน SET ที่ชัดเจนได้เนื่องจากขึ้นอยู่กับกระบวนการและการพิจารณาของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต)
บริษัทหลักทรัพย์ แลนด์ แอนด์ เฮ้าส์ คาดว่าปตท.จะมีมูลค่าหุ้นเพิ่มจาก PTTOR ที่จะเข้าจดทะเบียนในตลาดหลักทรัพย์ฯ ซึ่งอยู่ระหว่างดำเนินการ เบื้องต้นคาดว่าจะเลื่อนไปในครึ่งแรกของปี 2563 ซึ่งจะช่วยเพิ่มมูลค่าหุ้นให้กับปตท.ประมาณ 3-5 บาทต่อหุ้น